SdU driver 11 fritidshjem samt ungdomsklubber, kursuscentret ''Christianslyst'' i [[Angel]], ''Aktivitetshuset'' i [[Flensborg]] og flere idrætshaller, klub- og bådhuse for de tilsluttede foreninger. [[Dansk Spejderkorps Sydslesvig]] (DSS), [[FDF|FDF Sydslesvig]] og Menighedernes Børne- og Ungdomsarbejde (MBU) er tilsluttede landsdelsorganisationer. SdU stiller også et sydslesvigsk fodbold-landshold op, som deltager i europamesterskaber i fodbold for de forskellige [[nationale mindretal]] i Europa ([[Europeada]]). I juli 2013 spillede landsholdet en venskabsmatch mod det [[skåneland]]ske landshold fra [[Skånelandenes fodboldforbund|SFF]]. Holdet består af spillere fra de danske klubber i Sydslesvig samt spillere fra Sydslesvig og Danmark, som har rødder i det danske mindretal.<ref>[http://sdu-landshold.de Det sydslesvigske fodboldlandshold]</ref>
Historie Sport Kultur Hobby Foreninger Organisationer